CELEX: 32019D1875
Language: fi
Date: 2019-11-08 00:00:00
Title: Neuvoston päätös (EU) 2019/1875, annettu 8 päivänä marraskuuta 2019, Euroopan unionin ja Singaporen tasavallan välisen vapaakauppasopimuksen tekemisestä

14.11.2019   
               
               
                  FI
               
               
                  Euroopan unionin virallinen lehti
               
               
                  L 294/1
               
            
         NEUVOSTON PÄÄTÖS (EU) 2019/1875,
         annettu 8 päivänä marraskuuta 2019,
         Euroopan unionin ja Singaporen tasavallan välisen vapaakauppasopimuksen tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan v alakohdan ja 218 artiklan 7 kohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän,
         sekä katsoo seuraavaa:
         
                     (1)
                  
                  
                     Euroopan unionin ja Singaporen tasavallan välinen vapaakauppasopimus, jäljempänä ’sopimus’, allekirjoitettiin neuvoston päätöksen (EU) 2018/1599 (1) mukaisesti 19 päivänä syyskuuta 2018.
                  
               
                     (2)
                  
                  
                     Perussopimuksen 218 artiklan 7 kohdan nojalla neuvoston on aiheellista valtuuttaa komissio hyväksymään unionin puolesta kauppakomiteassa esitettävä kanta tiettyihin sopimukseen tehtäviin muutoksiin, jotka hyväksytään yksinkertaistetussa menettelyssä. Komissio olisi valtuutettava hyväksymään muutokset, jotka hyväksytään kauppakomiteassa sopimuksen liitteiden 9-A–9-I osalta 9.18 artiklan (Soveltamisalan muutokset ja korjaukset) nojalla kuultuaan neuvoston perussopimuksen 207 artiklan 3 kohdan mukaisesti nimittämää erityiskomiteaa. Tätä säännöstä ei pitäisi soveltaa sopimuksen liitteessä 9-E olevan 2 osan mukaisten sitoumusten muutoksiin. Komissio olisi lisäksi valtuutettava hyväksymään muutokset, jotka hyväksytään kauppakomiteassa sopimuksen liitteiden 10-A ja 10-B osalta 10.17 artiklan (Maantieteellisten merkintöjen suojaamisjärjestelmä) ja 10.18 (Muutokset maantieteellisten merkintöjen luetteloon) nojalla.
                  
               
                     (3)
                  
                  
                     Sopimus olisi hyväksyttävä unionin puolesta.
                  
               
                     (4)
                  
                  
                     Sopimuksen 16.16 artiklan (Ei välitöntä vaikutusta) mukaisesti sopimuksella ei saisi luoda henkilöille muita oikeuksia tai velvollisuuksia kuin osapuolten välillä kansainvälisen oikeuden mukaisesti luodut oikeudet ja velvollisuudet,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Singaporen tasavallan välinen vapaakauppasopimus unionin puolesta.
            Sopimuksen teksti on liitetty tähän päätökseen.
         
         
            2 artikla
            Sopimuksen 9.18 artiklan (Soveltamisalan muutokset ja korjaukset) soveltamiseksi komissio hyväksyy unionin kannan sopimuksen liitteiden 9-A–9-I muutoksiin tai korjauksiin kuultuaan neuvoston perussopimuksen 207 artiklan 3 kohdan mukaisesti nimittämää erityiskomiteaa. Tätä artiklaa ei sovelleta sopimuksen liitteessä 9-E olevan 2 osan mukaisten sitoumusten muutoksiin.
         
         
            3 artikla
            Sopimuksen 10.17 artiklan (Maantieteellisten merkintöjen suojaamisjärjestelmä) ja 10.18 artiklan (Muutokset maantieteellisten merkintöjen luetteloon) soveltamiseksi komissio hyväksyy unionin kannan sopimuksen liitteiden 10-A ja 10-B muutoksiin.
         
         
            4 artikla
            Neuvoston puheenjohtaja antaa unionin puolesta sopimuksen 16.13 artiklan 2 kohdassa määrätyn ilmoituksen osoitukseksi siitä, että unioni suostuu sitoutumaan sopimukseen. (2)
            
         
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 8 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               M. LINTILÄ
            
         
         
            (1)  Neuvoston päätös (EU) 2018/1599, annettu 15 päivänä lokakuuta 2019, Euroopan unionin ja Singaporen tasavallan välisen vapaakauppasopimuksen allekirjoittamisesta Euroopan unionin puolesta (EUVL L 267, 25.10.2018, s. 1).
         
            (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.